Document ID: 32000R1510

Uredba Komisije (ES) št. 1510/2000
z dne 12. julija 2000
o spremembi
Priloge B Uredbe Sveta (EGS) št. 1766/92 o skupni ureditvi trga za žita
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1253/1999 [2], in zlasti člena 13(11) Uredbe,
ob upoštevanju naslednjega:
(1) Člen 8 Uredbe Sveta (ES) št. 3448/93 z dne 6. decembra 1993 o trgovinskih režimih, ki se uporabljajo za nekatero blago, pridobljeno s predelavo kmetijskih proizvodov [3], kakor je bila nazadnje spremenjena z Uredbo Komisije (ES) št. 2491/98 [4], določa, da se lahko pri izvozu blaga za kmetijske proizvode, ki so bili uporabljeni, dodelijo nadomestila, določena na podlagi uredb o skupni ureditvi trga v zadevnih sektorjih.
(2) Člen 13 Uredbe (EGS) št. 1766/92 določa nadomestila za nekatere proizvode, ki so zajeti z Uredbo, če se izvozijo v obliki blaga iz Priloge B te uredbe.
(3) Glede na obveznosti Skupnosti po Sporazumu o kmetijstvu, sklenjenem s Svetovno trgovinsko organizacijo (STO) [5], in glede na razpoložljiva proračunska sredstva ter glede na pričakovani razvoj cen za kmetijske proizvode v Skupnosti in na svetovnem trgu ter glede na razvoj izvoza kmetijskih proizvodov v obliki blaga, ki ni našteto v Prilogi I k Pogodbi, je treba omejiti možnost dodeljevanja izvoznih nadomestil za kmetijske proizvode v drugem blagu.
(4) Zato je treba spremeniti seznam blaga v Prilogi B Uredbe (EGS) št. 1766/92.
(5) Ukrepi, določeni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Priloga B k Uredbi (EGS) št. 1766/92 se nadomesti s Prilogo k tej uredbi.
Člen 2
Ta uredba začne veljati naslednji dan po objavi v Uradnem listu Evropskih skupnosti.
Ne uporablja se za potrdila o nadomestilih, izdana pred datumom začetka veljavnosti te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. julija 2000

Labels: 3
2
17
6